EELNÕU

|  |  |  |
| --- | --- | --- |
| **O T S U S** | | |
|  | | |
| Kadrina | | 25. jaanuar 2023 nr |
|  | | |
|  | | |
| Omaosaluse garanteerimine projektides |  | |
|  | | |
|  | | |

Kultuuriministeerium avas 10. jaanuaril 2023 taotlusvoorud „Regionaalsete tervisespordikeskuste olme- ja teenindushoonete rajamise toetamine“ ja „Regionaalsete tervisespordikeskuste edasiarendamise toetamine“.

Kadrina valla arengukavas on üheks strateegiliseks eesmärgiks tervisespordiradade arendamine. Kadrina Vallavalitsus soovib esitada mõlemasse taotlusvooru projektitaotluse.

Üks taotlustest on „Kadrina tervisespordiradade olme- ja teenindushoone rajamine“. Rajatava hoone asukoht on Viitna tee 13, Kadrina alevik, mille maaomanik Osaühing Kadrina Kommunaal on andnud kirjaliku nõusoleku hoone rajamiseks. Projekti eeldatav maksimaalne maksumus on 500 000 eurot, millest omaosalus on 125 000 eurot.

Vastavalt kultuuriministri 16.12.2022 määruse nr 22 „Regionaalsete tervisespordikeskuste olme- ja teenindushoonete rajamise toetamise tingimused ja kord“ § 12 punktile 5 tuleb taotlejal esitada kinnitus oma- või kaasfinantseeringu olemasolu kohta.

Teine taotlustest on „Kadrina tervisespordiradade edasiarendus“. Kadrina tervisespordiradadel on täna välja arendatud 2,4km pikkune valgustatud liikumisrada ja 1km ulatuses kunstlume tootmise võimekus. Uute tegevustena soovitakse suurendada kunstlume tootmise võimekust, laiendada sportimiseks mõeldud tegevusi ning täiendada rajahooldustehnikat. Vastavalt määrusele on toetuse ülemmäär maakonnale 40 000 eurot aastas perioodil 2023–2026, millest vald taotleb 20 000 eurot aastas.

Vastavalt kultuuriministri 08.11.2022 määruse nr 19 „Regionaalsete tervisespordikeskuste edasiarendamise toetamise tingimused ja kord perioodil 2023–2026“ § 12 punktile 4 tuleb taotlejal esitada kinnitus oma- või kaasfinantseeringu olemasolu kohta.

Lähtudes eeltoodust ja võttes aluseks kohaliku omavalitsuse korralduse seaduse § 22 lõike 1 punkti 8 Kadrina vallavolikogu

o t s u s t a b:

1. Garanteerida Kadrina valla omaosalus projektis „Kadrina tervisespordiradade olme- ja teenindushoone rajamine“ summas 125 000 eurot.
2. Garanteerida Kadrina valla omaosalus projektis „Kadrina tervisespordiradade edasiarendus“ summas 80 000 eurot perioodil 2023-2026.
3. Otsus jõustub teatavakstegemisest.

|  |
| --- |
| (allkirjastatud digitaalselt) |
| Madis Viise |
| vallavolikogu esimees |